21. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ Αριθ. 2067037/8040/0022  της 12/29 Δεκ. 1995(ΦΕΚ Β΄1074) Αποζημιώσεις στρατευσίμων. Έχοντας υπόψη: α.Το άρθρ. 1 παρ. 1 του Ν.Δ/τος 272 από 17.4.47 «περί αποζημιώσεως προσωπικού Π.Ν. διατιθεμένου δια καθαρισμούς λεβήτων κ.λπ. ανθρακεύσεις και αχθοφορικά εργασίας». β.Την αριθ. πρωτ. Γ.5815/211.12.93 κοινή απόφαση των Πρωθυπουργού και ΥΕΘΑ. γ.Το γεγονός ότι από τις διατάξεις αυτής της απόφασης προκαλείται οικονομική επιβάρυνση η οποία ανέρχεται σε 3.000.000 δρχ. και θα καλυφθεί από τις πιστώσεις Π/V ΓΕΝ ΚΑΕΟ 593, αποφασίζουμε: 1.Καθορίζουμε σε δραχμές πέντε χιλιάδες (5.000), την ημερήσια αποζημίωση του Στρατεύσιμου Στρατιωτικού προσωπικού του ΠΝ που διατίθεται σύμφωνα με τις διατάξεις του παραπάνω Ν.Δ/τος για τις παρακάτω εργασίες: α.Στην καθορισμό λεβήτων, ψυγείων κυρίων μηχανών, δεξαμενών ελαίου, υδατοδεξαμενών και πετρελαιοδεξαμενών, εφόσον εισέρχεται εντός αυτών ο καθαριστής. β.Στον καθαρισμό κυτών, στεγανών και γενικά δυσπροσίτων χώρων των Πολεμικών Πλοίων. γ.Στον καθαρισμό των υφάλων των Πολεμικών Πλοίων, όταν ευρίσκονται στη δεξαμενή ή στο νεώκλειο. Στον καθαρισμό των υφάλων περιλαμβάνονται και οι εργασίες της  αμμοβολής, το ξύσιμο και ο χρωματισμός αυτών. 6.Στον καθαρισμό και χρωματισμό ναυδετών. ε.Στις φορτώσεις, εκφορτώσεις και βαριές αχθοφορικές εργασίες γενικά. 2.Η αποζημίωση καταβάλλεται για 5ωρο ημερήσια τουλάχιστον εργασία, μέσα στο ίδιο 24ωρο, ανεξάρτητα, εάν αυτή είναι συνεχής ή διακεκομμένη ή εάν έγινε σε κανονικές ή όχι εργάσιμες ημέρες και ώρες. 3.Δεν δικαιούνται την παραπάνω αποζημίωση, όσοι μισθοδοτούνται με βάση τις διατάξεις του Νόμ. 1643/86. 4.Στον Αρχηγό του Γενικού Επιτελείου Ναυτικού παρέχεται η εξουσιοδότηση για την έκδοση διαταγής, στην οποία θα καθορίζονται τα ανώτατα όρια δαπανών. 5.Η απόφαση αυτή ισχύει από την 1 η  του μεθεπόμενου μήνα που θα δημοσιευθεί στην Εφημερίδα της Κυβερνήσεως, οπότε καταργείται η με αριθ. Φ. 841.2/63/83/24.10.83 (ΦΕΚ 638/Β/4.11. 83) προηγούμενη κοινή απόφαση «περί καθορισμού αποζημιώσεως προσωπικού κ.λπ.». 